Vrou ernstig beseer na mikrovliegtuig in rivier neerstortFoto: ER24 ŉ Woordvoerder van ER24, Vanessa Jackson, sê paramedici het op die N2 gery toe hulle ŉ groep mense langs die rivier sien staan het. By nadere ondersoek het hulle vasgetel dat ŉ mikrovliegtuig met twee passasiers in die rivier neergestort het. Die vrou, glo in haar laat 20’s, was skaars by haar bewussyn en paramedici het mond-tot-mond-asemhaling toegepas. Die vrou is na die provinsiale hospitaal in Mosselbaai geneem vir verdere behandeling. ŉ Man, glo in sy laat 40’s, is ook beseer en op die toneel behandel voor hy na ŉ nabygeleë hospitaal geneem is. Die oorsaak van die ongeluk word ondersoek.